ai4bharat/Pralekha huggingface dataset:
ریلوے کی وزارت
مسافرین کے لیے آسان اور آرام دہ سفر کو یقینی بنانے کے لیے بھارتی ریلوے گرمی کے اس موسم میں 6369 خصوصی سفر کا انتظام کر رہی ہے
مجموعی طور پر 380 خصوصی ریل گاڑیاں 80 ہزار سے زائد ڈبوں کے ساتھ 6369 چکر لگائیں گی
بھارتی ریل گذشتہ برس موسم گرما  کے مقابلے میں اس سال 1770 زائد چکر لگائے گی
گرمیوں کے اس موسم میں ریل گاڑی کا سفر کرنے والوں کی سہولت اور مسافرین کی اضافی بھیڑ کو ان کے مقام تک پہنچانے کے لیے بھارتی ریل اس سال 380 خصوصی ریل گاڑیوں کے 6369 چکر لگائے گی۔ بھارتی ریل 2022 میں چلائی گئی گرمیوں کی مجموعی خصوصی ریل گاڑیوں  کے مقابلے میں اس سال 1770 چکر زائد لگائے گی۔ گذشتہ برس گرمیوں میں جہاں فی خصوصی ریل گاڑی اوسطاً 13.2 چکر لگائے گئے، وہیں اس سال فی خصوصی ریل گاڑی 16.8 چکر لگائے جائیں گے۔ یہ خصوصی ریل گاڑیاں پٹنہ-سکندرآباد، پٹنہ- یشونت پور، برونی-مظفرپور، دہلی-پٹنہ، نئی دہلی-کٹرا، چنڈی گڑھ- گورکھپور، آنند وہار-پٹنہ، وشاکھاپتنم-پوری- ہاوڑہ، ممبئی-پٹنہ، ممبئی-گورکھپور جیسے اہم مقامات کے درمیان چلائی جائیں گی۔
کل ملا کر، جو 380 خصوصی ریل گاڑیاں 6369 چکر لگائیں گی ان میں 25794 جنرل ڈبے اور 55243 سلیپر ڈبے ہوں گے۔ عام زمرے کے ڈبوں میں جہاں 100 مسافرین کے بیٹھنے کی گنجائش ہوگی وہیں سلیپر ڈبوں میں آئی سی ایف میں 72 مسافر اور ایل ایچ بی میں 78 مسافروں کی گنجائش ہوگی۔
گرمیوں میں مسافرین کی افزوں تعداد کو ان کی منزل تک پہنچانے کے لیے ملک بھر میں پھیلے زونل ریلوے نے خصوصی گاڑیاں چلانے کی تیاری کی ہے۔ ان خصوصی ریل گاڑیوں کے ذریعہ مختلف ریاستوں جیسے کرناٹک، آندھرا پردیش، تلنگانہ، مہاراشٹر، اُڈیشا، مغربی بنگال، بہار، اترپردیش، دہلی کے ساتھ کنکٹیویٹی یقینی بنائی جا رہی ہے۔ خصوصاً کرناٹک خطے میں سہولت فراہم کار جنوب مغربی ریلوےگذشتہ برس 779 چکروں کے مقابلے میں اس مرتبہ موسم گرما میں زائد از 1790 چکر لگائے گی، وہیں خصوصی طور پر ریاست گجرات میں خدمات فراہم کار مغربی ریلوے گذشتہ برس موسم گرما کے 438 چکروں کے مقابلے میں اس سال 1470 چکر لگانے کی تیاری میں ہے۔ یہ کہنا بھی اہم ہوگا کہ اس سال جنوبی وسطی ریلوے 784 چکر لگا رہی ہے جو کہ گذشتہ برس کے مقابلے میں 80 چکر زائد ہیں۔ ملک کے شمالی حصے میں مسافرین کی بڑی تعداد کو مدنظر رکھتے ہوئے شمال مغربی ریلوے خصوصی ریل گاڑیوں کے 400 چکر لگائے گی، وہیں مشرقی وسطی ریلوے 380 چکر لگائے گی۔ شمالی ریلوے کا بھی اس سال 324 چکر لگانے کا منصوبہ ہے۔
حالانکہ، پورے موسم کے دوران ان خصوصی ریل گاڑیوں کے تحت نہ تو ریل گاڑیوں کی تعداد اور نہ ہی ان کے ذریعہ لگائے جانے والے چکروں کی تعداد مستقل رہے گی۔ خصوصی ریل گاڑیوں کا منصوبہ اور انہیں چلانا ایک مسلسل عمل ہے جس کے لیے میڈیا رپورٹوں، سوشل میڈیا پلیٹ فارموں، ریلوے کے مربوط ہیلپ لائن نمبر 139 جیسے تمام مواصلاتی ذرائع سے چوبیسوں گھنٹے ساتوں دن معلومات حاصل کی جاتی ہے۔ اس کے علاوہ ایک خصوصی راستے پر ریل گاڑیوں کے مطالبے کا جائزہ لینے کے لیے پی آر ایس نظام میں ویٹ لسٹ مسافرین کی تفصیلات سے بھی معلومات حاصل کی جاتی ہے۔ اس ضرورت کی بنیاد پر، ریل گاڑیوں کی تعداد اور چکروں میں اضافہ کیا جاتا ہے۔
کسی بھی طرح کی بدعملی، جیسے – سیٹوں پر قبضہ کرنا، زیادہ کرایہ لینا اور دلالی جیسی سرگرمیوں پر تجارتی اور آر پی ایف اسٹاف کے ذریعہ نظر رکھی جا رہی ہے۔
وزارت آیوش
گلوبل آیوش انویسٹمنٹ اینڈ انویشن سمٹ 2022 میں اسٹوڈنٹ آیوروید اسٹارٹ اپ کو 2.50 کروڑ روپے کی فنڈنگ ملی
آیوش کی وزارت نے روایتی ادویات کے شعبہ میں اسٹارٹ اپ کلچر کی حوصلہ افزائی کے لیے کئی اقدامات کیے ہیں۔ سہ روزہ عالمی آیوش سرمایہ کاری اور اختراع سمٹ  میں اسٹارٹ اپس اور طلباء کی پرجوش شراکت بھی نظر آئی ، جنہوں نے اپنے پروڈکٹس اور مختلف اقدامات کی نمائش کی۔جی اے آئی آئی ایس 2022 میں منعقد ہونے والی نمائش میں اسٹارٹ اپ کے ساتھ کئی معروف کمپنیوں نے اپنے اسٹالز لگائے تھے۔ ایسے ہی ایک اسٹوڈنٹ آیورویدک اسٹارٹ اپ، گرین فاریسٹ ویلنیس کو نیلکنٹھ مارڈیہ نے قائم کیا ہے، جسے ایک نجی کمپنی سے 2.50 کروڑ روپے کی فنڈنگ کی پیشکش ہوئی ہے۔
گجرات کے جام نگر کے رہنے والے نیلکنٹھ مارڈیہ، گجرات کے انسٹی ٹیوٹ آف ٹیچنگ اینڈ ریسرچ ان آیوروید کے آخری سال کے طالب علم ہیں ۔ اسٹارٹ اپ قائم کرنے کے ان کے خواب کو پی ایم نریندر مودی کے اسٹارٹ اپ انڈیا پروگرام سے تقویت ملی ۔ اکتوبر 2021 میں صرف 5 لاکھ روپے کے ساتھ انھوں نے آیوروید پر مبنی کاسمیٹک کمپنی، گرین فاریسٹ ویلنیس شروع کی۔ لیکن فنڈز کی کمی کی وجہ سے، وہ اس کی رسائی میں توسیع اور فروخت کو بڑھانے میں کامیاب نہیں ہوسکے ۔ وہ اس فنڈنگ کو توسیع اور مصنوعات کی مارکیٹنگ کو بہتر بنانے کے لیے استعمال کریں گے ۔
وزیر اعظم جناب نریندر مودی نے گجرات کے گاندھی نگر میں گلوبل آیوش انویسٹمنٹ اینڈ انوویشن سمٹ 2022 کا افتتاح کرتے ہوئے ذکر کیا تھا کہ دوسرے شعبوں کی طرح وہ پر امید ہیں کہ آنے والے برسوں میں وہ آیوش سیکٹر سے بھی ایکیونیکورن کو ابھرتاہوا دیکھیں گے۔ نیل کنٹھ مارڈیہ کی کامیابیوں سے آیوش سیکٹر سے مزید اسٹارٹ اپس کو ابھرنے کی ترغیب ملے گی۔
آئی ٹی آر اے کے ڈائریکٹر ڈاکٹر انوپ ٹھاکر نے کہا، ’’ نیل کنٹھ مارڈیہ شروع سے ہی تیزی سیکھنے والے اور محنتی طالب علم تھے ۔ انھیں آیوروید کے اصولوں پر مبنی نئی فارمولہ سازی کو تلاش کرنے کا شوق تھا۔ وہ اپنے کاروباری خواب کے بارے میں بہت پرجوش رہے ہیں ۔ مجھے خوشی ہے کہ ایک نجی کمپنی نے ان کے اسٹارٹ اپ میں 2.50 کروڑ روپے کی سرمایہ کاری کی پیشکش کی ہے۔ میں ان کے روشن مستقبل کی تمنا کرتا ہوں۔‘‘
گرین فاریسٹ ویلنیس کمپنی آیورویدک پر مبنی کاسمیٹک پروڈکٹس تیار کرتی ہے جیسے اینٹی ایجنگ کریم، ہائیڈریٹنگ موئسچرائزنگ کریم، فیشل کلینزر، نرشنگ فیشل کلینزر، انٹینس ری پیئر فیشل کلینزر، ہیئر کلینزر، ہیئر کنڈیشنر اور فیشل سیرم۔
گرین فاریسٹ ویلنیس کمپنی کے پاس مستقبل کے لیے کچھ بڑا توسیعی منصوبہ ہے۔ اسٹارٹ اپ گرین فاریسٹ ویلنیس کلینک قائم کرنا چاہتا ہے، جہاں مریض کو قدرتی طریقے سے ان کے مسائل کے مطابق آیورویدک دوا دی جائے گی۔ دوسرے منصوبے میں گرین فاریسٹ ویلنیس پارک کا قیام بھی شامل ہے، جو منشیات کے عادی افراد کواس سے نجات دلانے کا کام کرے گا۔ انکا گرین فاریسٹ ویٹرنری سلوشن قائم کرنے کا بھی منصوبہ ہے، جہاں آیورویدک طریقوں اور علاج کے ذریعے مویشیوں کو صحت مند رکھا جائے گا۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال 622 واں دن
بھارت میں ٹیکہ کاری کی مجموعی تعداد 218.46 کروڑ سے تجاوز کرگئی
آج شام 7 بجے تک 27لاکھ سے زیادہ ٹیکے لگائے گئے
بھارت میں کووڈ-19 سے بچاؤ کے لئے ٹیکہ کاری کی مجموعی تعداد آج 218.46کروڑ  سے تجاوز کرگئی۔ آج شام 7 بجے تک 27 لاکھ سے زیادہ ٹیکے لگائے گئےہیں۔ آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10415166
|
|
دوسری خوراک
|
|
10118567
|
|
احتیاطی خوراک
|
|
7018724
|
|
صف اوّل کےکارکنان
|
|
پہلی خوراک
|
|
18436765
|
|
دوسری خوراک
|
|
17716169
|
|
احتیاطی خوراک
|
|
13643543
|
|
12 -14 سال کی عمر گروپ
|
|
پہلی خوراک
|
|
41012209
|
||
|
دوسری خوراک
|
|
31376353
|
|
15 تا 18 سال کی عمرکےافراد
|
|
پہلی خوراک
|
|
61940779
|
||
|
دوسری خوراک
|
|
53054578
|
|
18سے 44 سال کی عمر کے افراد
|
|
پہلی خوراک
|
|
561264889
|
|
دوسری خوراک
|
|
515735323
|
|
احتیاطی خوراک
|
|
94965775
|
|
45 تا59 سال کی عمرکےافراد
|
|
پہلی خوراک
|
|
204027955
|
|
دوسری خوراک
|
|
196955334
|
|
احتیاطی خوراک
|
|
48521673
|
|
60 سال کی عمرکےافراد
|
|
پہلی خوراک
|
|
127667566
|
|
دوسری خوراک
|
|
123434321
|
|
احتیاطی خوراک
|
|
47267760
|
|
مجموعی طورپردی گئی پہلی خوراک
|
|
1024766329
|
|
مجموعی طورپردی گئی دوسری خوراک
|
|
948450645
|
|
احتیاطی خوراک
|
|
211417475
|
|
میزان
|
|
2184634449
ٹیکہ کاری مہم کی ا ٓج کی حصولیابیاں آبادی کےترجیحی گروپوں کی بنیادپرتقسیم کی گئی ہیں،جودرج ذیل ہیں:
|
|
مورخہ:30ستمبر 2022 
|
|
طبی کارکنان
|
|
پہلی خوراک
|
|
40
|
|
دوسری خوراک
|
|
217
|
|
احتیاطی خوراک
|
|
10870
|
|
صف اوّل کےکارکنان
|
|
پہلی خوراک
|
|
87
|
|
دوسری خوراک
|
|
371
|
|
احتیاطی خوراک
|
|
18241
|
|
12 -14 سال کی عمر گروپ
|
|
پہلی خوراک
|
|
16738
|
||
|
دوسری خوراک
|
|
60733
|
|
15 تا 18 سال کی عمرکےافراد
|
|
پہلی خوراک
|
|
6496
|
||
|
دوسری خوراک
|
|
28018
|
|
18سے 44 سال کی عمر کے افراد
|
|
پہلی خوراک
|
|
23359
|
|
دوسری خوراک
|
|
96511
|
|
احتیاطی خوراک
|
|
1561510
|
|
45 تا59سال کی عمرکےافراد
|
|
پہلی خوراک
|
|
3931
|
|
دوسری خوراک
|
|
19576
|
|
احتیاطی خوراک
|
|
570308
|
|
60 سال کی عمرکےافراد
|
|
پہلی خوراک
|
|
2441
|
|
دوسری خوراک
|
|
12821
|
|
احتیاطی خوراک
|
|
303270
|
|
مجموعی طورپردی گئی پہلی خوراک
|
|
53092
|
|
مجموعی طورپردی گئی دوسری خوراک
|
|
218247
|
|
احتیاطی خوراک
|
|
2464199
|
|
میزان
|
|
2735538
ٹیکہ کاری کاعمل ملک بھر میں کمزورترین افراد کو کووڈ19 وباءکےاثرات سےمحفوظ رکھنے کےلئےایک وسیلہ ہےاورجس کا اعلی ترین سطح پرمسلسل جائزہ لیاجاتاہےاورنگرانی کی جاتی ہے۔
شماریات اور پروگرام کے نفاذ کی وزارت
ہندوستان میں پے رول رپورٹنگ- ایک رسمی روزگارکا تناظر
نئی دہلی23؍جولائی: اعدادوشمار اور پروگرام کے نفاذ کی وزارت کے تحت اعداد وشمار کے قومی دفترنے ملک کے روزگار کے تناظر سے متعلق ایک پریس نوٹ جاری کیاہے ، جس میں ستمبر ، 2017 سے مئی 2021کی مدت کا احاطہ کیاگیاہے ، نیز یہ بعض جہتوں میں پیش رفت کاجائزہ لینے کے لئے منتخب سرکاری ایجنسیوں کے پاس دستیاب انتظامی ریکارڈز پرمبنی ہے ۔
مفصل نوٹ منسلک ہے ۔
A detailed note is annexed.
سائنس اور ٹیکنالوجی کی وزارت
تین پرت والے میڈیکل ماسک تیار کرنے کے لیے اینٹی وائرل نینوکوٹنگ کی تیاری میں اضافہ کیا جائے گا اور این 95 ریسپریٹر کی تیار میں کووڈ-19 سے لڑنے کے لیے مدد دی جائے گی
‘‘پی پی ایز ، ماسک پر انتہائی مؤثر انٹی مائیکرو بیئل نینوپارٹیکلز کا استعمال ایک ایسے عمل میں مفید ہے جس سے انتہائی خطرے والی سیٹنگس کے لیے ایک فاضل پرت فراہم ہوگی’’ : پروفیسر آشوتوش شرما، سکریٹری ڈی ایس ٹی
نئی دہلی،23اپریل2020، نینو مشن پروگرام کے ایک حصے کے طور پر سائنس اور ٹیکنالوجی کے محکمے  نے دہلی کے انڈین انسٹی ٹیوٹ آف ٹیکنالوجی کے پروفیسر اشونی کمار اگروال کی طرف سے تیار کیے گئے اینٹی وائرل نینوکوٹنگس کی تیاری میں اضافہ کرنے کے لیے امداد کی منظوری دی ہے۔ان کوٹنگس کے ذریعے کووڈ-19 کی روک تھام کا مناسب سامان تیار کرنے کے سلسلے میں تین پرت والے میڈیکل ماسک اور این95 ریسپریٹر بڑے پیمانے پرتیار کرنے میں مدد ملے گی۔
سلور کے بارے میں معلوم ہے کہ وہ بیکٹیریا وائرس اور اسی طرح کے جراثیم کے خلاف مضبوط اینٹی مائیکروبیئل کی خصوصیت رکھتا ہے۔ پروفیسر اگروال نے آئی آئی ٹی دہلی کی ایس ایم آئی پی اے تحقیقی تجربہ گاہ میں این9 بلیو نینو سلور تیار کیا ہے۔ یہ کام نینو مشن پروجیکٹ کے تحت انجام دیا گیا ہے اور اس کی مدد سے دو صنعتی ساتھیوں ریسل کیمیکل پرائیویٹ لمیٹڈ بنگلور اور نینو کلین گلوبل پرائیویٹ لمیٹڈ نئی دہلی کے تعاون سے کام کو آگے بڑھایا جاسکے گا۔
ریسل کیمیکلز، این9 بلیو نینو سلور فراہم کرے گا۔ نینو کلین گلوبل فیس ماسک اور پی پی ای کا سامان فراہم کرے گا جسے نینو کوٹنگ میں استعمال کیا جائے گا اور یہ سیمپلوں اُن کے اپنے مرکزوں میں ڈیزائن کرنے اور تیار کرنے میں مددگارہوگا۔
ڈی ایس ٹی کے سکریٹری پروفیسر آشوتوش شرما نے کہا ‘‘ڈی ایس ٹی نے ملک میں پچھلی دو دہائیوں میں نینو سائنس سرگرمیوں کی آبیاری کی ہے اور عالمی مسابقت کے اِس دور میں اعلیٰ انسانی وسائل، بنیادی ڈھانچہ اور معلومات کا ذخیرہ تیار کیا ہے۔ اس وقت بھارت نینو سائنس کے معاملے میں سائنسی کتابیں اور رسالے تیار کرنے والا دنیا میں تیسرا ملک ہے۔ پی پی ایز اور ماسک وغیرہ کے معاملے میں انتہائی مؤثر اینٹی مائیکروبیئل نینو پارٹیکلز کا استعمال اس طرح پی پی ایز اور ماسک کی تیاری میں کارآمد ہوگا جو انتہائی خطرے والی سیٹنگس کے لیے تحفظ کی ایک فاضل پرت فراہم کرے گا۔ یہ سامان طبی کام انجام دینے والوں کے لیے بہت مفید ہوگا’’۔
پروفیسر اگروال اپنی ٹیم کے ہمراہ ایمس نئی دہلی اور ایل ایل بیز نئی دہلی کے تعاون سے کووڈ-19 کے خلاف اِس کمپاؤنڈ کی اینٹی وائرل خصوصیات کا اندازہ لگانے کا ارادہ رکھتے ہیں۔این9 بلیو نینو سلور جو انتہائی مؤثر اینٹی مائیکربیئل ایجنٹ ہے اس میں مزید ترمیم کی جائے گی اور اسے جست کے کمپاؤنڈ کے ساتھ ملا کر نینو کمپکلسز کی شکل دی جائے گی تاکہ اس کے اثرات اور تیز ہوجائیں گے۔ نتیجے کے طور پر ان نینو میٹیریلز کو فیس ماسک اور دیگر پی پی ایز پر کوٹنگ کے طور پر استعمال کیا جائے گا تاکہ اس کے پہننے والے کووڈ-19 کے وائرس سے آسانی سے بچ سکیں۔ تحقیق کار اس طرح کوٹنگز کی مدت کار اور ان کی اثر پذیری کا اندازہ لگائیں کہ وہ مختلف حرارتی حالات ہمیوڈیٹی اور وقت میں ان کی کارگردگی کا جائزہ لیں گے۔
مزید تفصیلات کے لیے ڈاکٹر اشونی کمار اگروال سے رابطہ قائم کیجیے:
]
بجلی کی وزارت
بجلی اور این آر ای کی وزارت کے لئے پارلیمانی اراکین کی مشاورتی کمیٹی کا اجلاس
پاور اور این آر ای کی وزارت کے لئے پارلیمانی اراکین کی پارلیمانی مشاورتی کمیٹی کی میٹنگ کل شام نئی دہلی میں ہوئی۔ مرکزی وزیر برائے بجلی اور ایم این آر ای جناب آر کے سنگھ نے میٹنگ کی صدارت کی۔ اجلاس میں مختلف سیاسی جماعتوں کے معزز اراکین اسمبلی شریک تھے۔
اس موقع پر موجود پارلیمانی اراکین میں جناب ارون ساو، لوک سبھا، جناب چندر شیکھر ساہو، لوک سبھا، جناب گیانیشور پاٹل، لوک سبھا، جناب کھگن مرمو، لوک سبھا، جناب پردیوت بوردولوئی، لوک سبھا، جناب رام داس چندر بھانجی تادس، لوک سبھا، جناب رویندر کشواہا، لوک سبھا، محترمہ ریتی پاٹھک، لوک سبھا، محترمہ سنگیتا کماری سنگھ دیو، لوک سبھا، جناب توپون کمار گوگوئی، ڈاکٹر امییاجنک، راجیہ سبھا اور ڈاکٹر کنیموزی این وی این سومو، راجیہ سبھا شامل تھیں۔ "توانائی کے تحفظ کے اقدامات" اجلاس کا موضوع تھا۔
معزز اراکین کے سوالات کا جواب دیتے ہوئے وزیر موصوف نے بتایا کہ حالیہ مہینوں میں اس سال جب بجلی کی طلب میں اضافہ ہوا تو بجلی کی کل پیداوار میں آر ای کا حصہ 25 فی صد سے 29 فیصد تک رہا۔ آر ای ایک بڑا شعبہ ہے۔ ایس ایم ایز کے لئے توانائی کی کارکردگی کی مداخلتوں کی کامیابیوں کا بھی ذکر کیا گیا اور توانائی کے تحفظ کے اقدامات پر پریزنٹیشن بھی دی گئی۔ 2021-22 میں ایس ڈی اے اسکیم کی کامیابیوں کو بھی شیئر کیا گیا اور بتایا گیا کہ بجلی کی وزارت نے ریاستوں سے کہا ہے کہ وہ چیف سکریٹریوں کے تحت توانائی کی منتقلی کے لئے ریاستی سطح کی اسٹیئرنگ کمیٹیاں قائم کریں۔ کئی ریاستیں پہلے ہییہ کمیٹیاں تشکیل دے چکی ہیں۔
بجلی اور ایم این آر ای کے وزیر نے معزز ممبران کو علیحدہ زرعی فیڈرز کی بابت آگاہ کیا جن سے زرعی توانائی کی کھپت کو جانچنے میں مدد ملتی ہے۔ ہندوستان میں کولڈ چین توانائی کی کارکردگی کے علاوہ برقی نقل و حرکت کو فروغ دینے کے اقدامات پر بھی تبادلہ خیال کیا گیا۔ اجالا اسکیم کی کامیابیوں کو شیئر کرنے کے علاوہ اجلاس میں توانائی کی بچت کے پروگرام کی تعمیر پر بھی تبادلہ خیال کیا گیا اور بتایا گیا کہ تجارتی عمارتوں کے لئے شروع کردہ ای سی بی سی کو 22 ریاستوں/ مرکزی خطوں نے اپنایا ہے۔ ایکونواس سمہیتا رہائشی عمارتوں کے لئے 2019-2018 شروع کی گئی تھی۔ میٹنگ میں پیٹ دوئم کی اہم کامیابیوں کا بھی ذکر کیا گیا۔
معزز پارلیمانی اراکین نے مختلف اقدامات اور اسکیموں کے حوالے سے کئی تجاویز پیش کیں۔ جناب سنگھ نے قیمتی تجاویز کے لئے شرکاء کا شکریہ ادا کرتے ہوئے میٹنگ کا اختتام کیا۔
کانکنی کی وزارت
نیشنل مینیرل ایکپلوریشن ٹرسٹ کے ذریعے ایکسپلوریشن بڑھانے پر2 مارچ 2021 کو بھوپال میں ورکشاپ
نئی دہلی 03 مارچ 2021: جیولوجیکل سروے آف انڈیا  اور مینیرل ایکسپلوریشن کارپوریشن  کے اشتراک سے وزارت خانہ نے بھوپال میں قومی مینیرل ایکسپلوریشن ٹرسٹ  کے معدنیات سے متعلق اقدامات کے سلسلے میں کان کنی اور جیولوجی کے ریاستی محکموں اور چھتیس گڑھ اور مہاراشٹر کی ریاستی معدنیاتی ترقیاتی کارپوریشنوں کے فوائد کے لئے ورکشاپ کا انعقاد کیا۔این ایم ای ٹی کے ذریعے ریسرچ کو بڑھانے کے عنوان سے یہ این ایم ای ٹی کا تیسرا ورکشاپ ہے۔ اس سے قبل جے پور  اور لکھنؤ  میں ورکشاپس کا انعقاد کیا گیا تھا۔
حکومت مدھیہ پردیش کے معدنی وسائل کے محکمے کے پرنسپل سکریٹری جناب سکھ ویر سنگھ نے ورکشاپ کا افتتاح کیا۔ جیولوجیکل سروے آف انڈیا کے ڈائریکٹر جنرل اور مینیرل ایکسپلوریشن کارپوریشن لمیٹڈ کے چیف مینیجنگ ڈائریکٹر ڈاکٹر رنجیت رتھ کانکنی کی وزارت کے ڈائریکٹر جناب امیت سرن ورکشاپ کے دوران کانکنی کی وزارت ، جیولوجیکل سروے آف انڈیا ، ایم ای سی ایل کے دیگر عہدیدار شریک تھے۔ ورکشاپ میں مدھیہ پردیش ، چھتیس گڑھ ، اور مہاراشٹر کی ریاستوں کے معدنیات اور جیولوجی کے محکموں کےعہدیداروں نے شرکت کی۔
ورکشاپ میں علم میں شراکت کا ایک پلیٹ فارم مہیا کیا گیا۔ اس میں این ایم ای ٹی فنڈز کے ذریعہ ملک میں ایکسپلوریشن کا دائرہ وسیع کرنے کے لئے مائننگ اینڈ جیولوجی اینڈ مائننگ کارپوریشنوں کے اسٹیٹ ڈائریکٹوریٹ کے کردار کو اجاگر کیا گیا۔ ریاستوں سے کہا گیا کہ وہ ایکسپلوریشن کی سرگرمیوں کی منصوبہ بندی اس طرح کریں کہ معدنیات کے شعبے میں اس کا کافی اثر پڑے۔ ریاستوں سے یہ بھی درخواست کی گئی ہے کہ وہ غیراستعمال شدہ معدنی وسائل کی تلاش کے لئے نوٹیفائیڈ ایکسپلوریشن ایجنسیوں کی خدمات کو بروئے کار لائیں۔ معدنیات کی وزارت ریاستی حکومت کو ہر ممکن تعاون میں مدد فراہم کرے گی۔
این ایم ای ٹی نے اس بات کو اجاگر کیا کہ ہندوستان معدنیات سے مالا مال ہے۔ باوجودیہ کہ یہ بڑے معدنی وسائل درآمد کر رہا ہے۔ توقع کی جارہی ہے کہ مینوفیکچرنگ سیکٹر کے حصہ میں اضافے کے ساتھ ملک کی معدنیات کی ضروریات میں اضافہ ہوسکتا ہے۔اس اضافے سے نمٹنے اور درآمدی بل کو کم رکھنے کے لئے ریسرچ سرگرمیوں کو بڑھانے کی ضرورت ہے جس کے لئے فنڈز کی کوئی قلت نہیں ہے۔
ورکشاپ میں معدنی ایکسپلوریشن پروجیکٹ کی تشکیل کا احاطہ کرنے والی این ایم ای ٹی سے متعلق اوراین ایم ای ٹی فنڈنگ کے ذریعے منظوری اور عمل درآمد کے طریقہ کار کے بارے میں تفصیلی دستاویزات پیش کی گئیں۔ جی ایس آئی نے مدھیہ پردیش ، چھتیس گڑھ ، اور مہاراشٹر میں معدنیات کی تلاش کے لئے ممکنہ علاقوں کے بارے میں ایک پریزنٹیشن پیش کی۔
یہ بات سامنے لائی گئی کہ نیشنل منرل ایکسپلوریشن ٹرسٹ  نے ریاستی حکومتوں کو نوٹیفائیڈ ایکسپلوریشن ایجنسیوں  کے ذریعے اپنے معدنی وسائل کو بروئے کار لانے اور اس مقصد کے لئے این ایم ای ٹی کے فنڈ کو استعمال کرنے کا ایک بہت بڑا موقع فراہم کیا ہے۔ ریاستی ڈی جی ایم اورریاستی پی ایس یو سے درخواست کی گئی کہ وہ تحقیقات کی سرگرمیوں میں فعال طور پر حصہ لیں اور این ایم ای ٹی فنڈز کے لئے ایکپلوریشن کی تجاویز پیش کریں۔ ورکشاپ نے معدنیات کی تلاش کو بڑھانے کے لئے ایک دوسرے کے خیالات سے واقفیت کے پلیٹ فارم کے طور پر کام کیا جو کان کنی کے شعبے کی ترقی کے لئے بنیادی حیثیت رکھتا ہے۔
ریاستی ڈی ایم جی اور ریاستی منرل ڈویلپمنٹ کارپوریشن اور ایم او ایل کے عہدیداروں نے بھی اپنی متعلقہ تنظیموں کی معدنیات کی تلاش کی سرگرمیوں پر اظہار خیال کیا۔
جدید اور قابل تجدید توانائی کی وزارت
نیشنل آف شور ونڈ انرجی پالیسی
نئی دہلی۔ 22 جولائی حکومت نے 2015 میں "نیشنل آف شور ونڈ انرجی پالیسی" کے لیے نوٹیفکشن جاری کیا تھا جس کا مقصدآف شور ونڈ انرجی کی ترقی کے لیے بنیادی فریم ورک فراہم کرنا تھا۔ پالیسی کے نوٹیفکیشن کے بعد ، حکومت نے قومی انسٹی ٹیوٹ آف ونڈ انرجی کے توسط سے ، نجی تاجروں کو سمندر کے کنارے ہوا کے وسائل کی تشخیص کرنے کے قابل بنانے کے لئے ‘آف شور ونڈ پاور اسسمنٹ اسٹڈیز اینڈ سرویز کے لئے رہنما خطوط’ جاری کیا ہے۔ مزید برآں ، حکومت ہند گجرات اور تامل ناڈو کے ساحل سے متصل مقامات پر سمندر کے کنارے ہوا کے وسائل کی صلاحیت کی تصدیق کے لئے نیشنل انسٹی ٹیوٹ آف ونڈ انرجی کے ذریعے ہوا کے وسائل کے جائزہ اور اس سے متعلق مطالعہ کررہی ہے۔
وزارت نے مستقبل کے سمندری منصوبوں سمیت ملک میں ساحل سمندر پر ہوا کی ترقی کے لئے ایک لائحہ عمل کو حتمی شکل دینے کے لئے ایک کمیٹی تشکیل دی ہے۔
حکومت نے قابل تجدید توانائی منصوبوں کے لئے آف شور ونڈ انرجی منصوبوں سمیت خودکار روٹ کے تحت 100 فیصد تک براہ راست غیر ملکی سرمایہ کاری  کی اجازت دی ہے۔
یہ معلومات بجلی اور نئی اور قابل تجدید توانائی کےمرکزی وزیرجناب آر کے سنگھ کے ذریعہ آج لوک سبھا میں ایک سوال کے تحریری جواب میں دی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6882
(Visitor Counter : 127
قومی مالیاتی رپورٹنگ اتھارٹی
این ایف آر اے نے آڈٹ کے معیار کے معائنے متعارف کرائے ہیں
نیشنل فنانشل رپورٹنگ اتھارٹی یعنی مالی وسائل کی رپورٹنگ سے متعلق قومی اتھارٹی ، نے آڈٹ کے پیشے کے معیار کو مزید بہتر بنانے کی جانب ایک قدم کے طور پر اپنے آڈٹ کے معیار کے معائنہ کے رہنما خطوط جاری کئے ہیں۔ معائنہ کے رہنما خطوط بین الاقوامی آڈٹ ریگولیٹرز کی طرف سے پیروی کرنے والے بہترین طریقوں کے مطابق ہیں۔ درحقیقت، آڈٹ کے معیار کے معائنے دنیا بھر میں آزاد آڈٹ ریگولیٹرز کے کام کے لیے لازمی ہیں۔ انٹرنیشنل فورم فار انڈیپنڈنٹ آڈٹ ریگولیٹرز جو کہ 54 ممالک کے آزاد آڈٹ ریگولیٹرز پر مشتمل ہے، اس بات کو ضروری قرار دیتا ہے کہ آڈٹ ریگولیٹرز، کم از کم، قابل اطلاق پیشہ ور افراد کی عمل آوری کا اندازہ لگانے کے لیے معیارات، آزادی کے تقاضے اور دیگر قواعد، قوانین اور ضوابط کے تحت عوامی مفاد کے اداروں کے آڈٹ کرنے والی آڈٹ فرموں کے معائنے کی کارروائی بار بار انجام دیں۔
نیز، 2021 میں این ایف آر اے کے صلاح و مشورے کے کاغذات میں متعلقہ فریقوں کے ساتھ مصروفیت کو بڑھانا‘‘ کے جواب میں، بہت سے متعلقہ فریقوں نے این ایف آر اے کے ذریعے آڈٹ فرموں کے بر سرموقع جائزے کی تجویز پیش کی تھی تاکہ جائزہ لینے والی ٹیموں کو آڈٹ فرموں کے ذریعہ اپنائے جانے والے نظام جیسے اور طریقہ کار سے خود کو واقف کرانے میں مدد ملے نیز آڈٹ کو بھی فعال بنایا جا سکے، جس میں فرموں کو اس کے آڈٹ میں آڈیٹنگ کے معیارات، رہنمائی وغیرہ کی تعمیل کرنا شامل ہے۔
این ایف آر اے کے معائنہ کا مقصد آڈٹ فرم کے کوالٹی کنٹرول کے نظام میں بہتری کے شعبوں اور مواقع کی نشاندہی کرنا ہے۔ انسپیکشنز آڈٹ کے معیار کا وسیع جائزہ اور ٹیسٹ چیک کی بنیاد پر فائل کے انفرادی جائزوں پر مشتمل ہوگا تاکہ قابل اطلاق آڈیٹنگ معیارات اور کوالٹی کنٹرول پالیسی اور عمل کی تعمیل کی سطح کا جائزہ لیا جا سکے۔ این ایف آر اے نے واضح کیا ہے کہ نوعیت کے لحاظ سے معائنہ، تحقیقات سے الگ ہیں۔ البتہ، بعض صورتوں میں، معائنہ ٹیموں کے ذریعے جانچ پڑتال ایکٹ اور قواعد کی قابل اطلاق دفعات کے تحت نفاذ یا تفتیش کی بنیاد فراہم کی جا سکتی ہے۔
آڈٹ کے معیار کے معائنے، آڈٹ فرموں کو تاثرات اور کورس کی اصلاح کا موقع فراہم کریں گے اور ساتھ ہی ساتھ ان پالیسیوں اور طریقہ کار کے بارے میں زیادہ آپسی مفاہمت کو فروغ دیں گے جو آڈٹ کے معیار کے بندوبست کو متاثر کرتی ہیں۔ ان معائنوں کا مقصد ملک میں مالیاتی رپورٹنگ کے مجموعی فریم ورک میں نظامی بہتری لانا ہے۔ معائنہ کے تعلق سے رہنما خطوط درج ذیل ویب سائٹ پر دستیاب ہیں:
https://nfra.gov.in/sites/default/files/Inspection%20guidelines%20Final.pdf
سماجی انصاف اور تفویض اختیارات کی وزارت
خانہ بدوش قبائل کی ترقی
نئی دہلی، 17 /مارچ 2021 ۔ ڈی نوٹیفائیڈ، خانہ بدوش اور نیم خانہ بدوش قبائل کی سماجی – اقتصادی ترقی کے فروغ کے لئے ڈیولپمنٹ اینڈ ویلفیئر بورڈ فار ڈی-نوٹیفائیڈ، نومیڈک اینڈ سیمی – نومیڈک کمیونٹیز  کا 3 سال کی مدت کے لئے 21 فروری 2019 کو قیام عمل میں آیا تھا، جس میں درج ذیل زیر غور موضوعات کے ساتھ 5 برسوں تک توسیع کی گنجائش ہے:
- ڈی نوٹیفائیڈ، خانہ بدوش اور نیم خانہ بدوش برادریوں کے لئے فلاح و بہبود ان کی ترقی سے متعلق پروگرام کی تشکیل اور نفاذ۔
- ایسے مقامات / علاقوں کی پہچان کرنا جہاں ان برادریوں کی گھنی آبادی ہے۔
- موجودہ پروگراموں اور استحقاق تک رسائی کے درمیان حائل خلیج کا تجزیہ کرنا اور نشان دہی کرنا اور وزارتوں / تنفیذی ایجنسیوں کے ساتھ اشتراک کرنا، تاکہ اس بات کو یقینی بنایا جاسکے کہ موجودہ پروگرام ڈی نوٹیفائیڈ خانہ بدوش اور نیم خانہ بدوش برادریوں کی خصوصی ضرورتوں کی تکمیل کرسکیں۔
- ڈی نوٹیفائیڈ خانہ بدوش اور نیم خانہ بدوش برادریوں سے متعلق بھارت سرکار اور ریاستوں / مرکز کے زیر انتظام علاقوں کی اسکیموں کی نگرانی اور اس سلسلے میں ہوئی پیش رفت کا جائزہ لینا۔
- سماجی انصاف اور تفویض اختیارات کی وزارت کے ذریعے سپرد کیا گیا کوئی دوسرا متعلقہ کام۔
اس کے علاوہ ڈی این ٹیز کے لئے ریاستی حکومت / مرکز کے زیر انتظام علاقے کی انتظامیہ کے توسط سے مرکزی حکومت کے ذریعے درج ذیل اسکیموں کا نفاذ کیا جارہا ہے:
- ڈی این ٹی طلباء کے لئے پری اور پوسٹ میٹرک اسکالرشپ۔
- ڈی این ٹی لڑکوں اور لڑکیوں کے لئے دار الاقاموں کی تعمیر کے لئے ناناجی دیشمکھ اسکیم۔
کابینہ کے فیصلے کے مطابق نیتی آیوگ کے نائب صدر کی زیر صدارت ایک کمیٹی کام کررہی ہے، ایسی ڈی این ٹی برادریوں جن کی اب تک باقاعدہ درجہ بندی نہیں ہوئی ہے، کی شناخت کا کام اپنے ذمے لیا ہے۔ نیتی آیوگ نے 62 قبائل کے ایتھنوگرافک  سروے کا کام اینتھروپولوجیکل سروے آف انڈیا  کے سپرد کیا ہے، تاکہ ملک کے مختلف حصوں میں ان برادریوں سے متعلق مطالعات کا کام انجام دے۔
اس کے علاوہ ڈی این ٹی برادریوں کے تعلیمی امپاورمنٹ کے لئے درج ذیل اسکیمیں بھی شروع کی گئی ہیں:
- ڈی این ٹی لڑکے اور لڑکیوں کے لئے ڈاکٹر امبیڈکر پری میٹرک اور پوسٹ میٹرک اسکالرشپ۔
- ڈی این ٹی لڑکے اور لڑکیوں کے لئے دارالاقاموں کی تعمیر کے لئے ناناجی دیشمکھ اسکیم۔
یہ اطلاع سماجی انصاف اور تفویض اختیارات کے وزیر مملکت جناب کرشن پال گورجر نے آج راجیہ سبھا میں ایک تحریری جواب میں دی۔
امور داخلہ کی وزارت
جموں و کشمیر کے لئے رہائشی سرٹیفکیٹ جاری کئے گئے
امور داخلہ کے وزیر مملکت جناب جی کشن ریڈی نے آج راجیہ سبھا میں ایک تحریری جواب میں درج ذیل معلومات فراہم کیں:
حکومت جموں و کشمیر کے ذریعے فراہم کردہ معلومات کے مطابق 31 دسمبر 2020ء تک رہائشی سرٹیفکیٹ جاری کرنے کے لئے کل 35,44,938درخواستیں موصول ہوئی تھیں، جن میں سے 32,31,353درخواست گزاروں کو رہائشی سرٹیفکیٹ جاری کئے جاچکے ہیں۔
31 دسمبر 2020ء تک کل 2,15, 438درخواستیں رد کی جاچکی ہیں۔
جموں وکشمیر کے رہائشی سرٹیفکیٹ کے اجراءکے ضوابط ، 2020کا ضابطہ 5 اس بات کو لازمی بناتاہے کہ درخواست کے ساتھ چند دستاویز منسلک کی جانی چاہئے۔جن درخواستوں میں یہ دستاویزات منسلک نہیں کی گئی تھیں، انہیں رد کردیا گیا ہے۔
31 دسمبر 2020ء تک مرکز کے زیر انتظام علاقہ جموں و کشمیر میں جن لوگوں کے پاس رہائش کا مستقل سرٹیفکیٹ موجود ہے، انہیں اوران کے زیر کفالت افراد میں سے کل 31,08,682کورہائشی سرٹیفکیٹ جاری کئے جاچکے ہیں۔